Aarhuus Stifts-Tidende, 1831-02-25
Nyheder fra Udlandet. Polen. Russerne have paa flere Steder trukket sig tilbage igjen. Jfølge preussiske Beretninger skal et pludseligt, flere Dage vedholdende Sneefog have foranlediget det. Men ifølge polske Efterretninger ere Russerne paa flere Steder blevne drevne tilbage ved Vaabenmagt, som f. Ex. ved Jadow, hvor der skal have fundet en blodig Træfning Sted mellem Rosakkerne og 2 polske Kavallerieregimenter, hvori disse havde seiret, erobret 10 Kanoner, og slaget Russerne paa Flugten. Paa en anden Kant vare Russerne alt rykke de ind i Siedlie, da General Suchorzewski (ifølge en Armeeberetning fra Hovedqvarteret) brød op med nogle Uhlan Eskadroner og tvang Kosakkerne til at retirere. Umiddelbart derpaa satte General Symirski med sin Kolonne over Liwiefloden og forfulgte Fjenden, der ogsaa blev fordrevet ud af Wengrow, som holdtes besat af 2 russiske Uhlanregimenter under General Wlodek. Ogsaa her blev erobret nogle Kanoner, og Russerne forfulgte indtil Possewski, hvorfra disse vedbleve deres Retirade henimod mod Kosow. "Man kan ikke forestille sig hedder det i Armeeberetningen, med hvilken Begeistring, vore Tropper sloges. Enkelte Pelotons rykkede frem mod hele Eskadroner, og Eskadroner mod Regimenter. Den sloges med en Forbittrelse uden Lige, og vil hele den polske Armee kæmpe saaledes som de brave Fortropper, da kan man være vis paa Seiren." - Ogsaa ved Ostrolenka havde Russerne, efter at være bleven angrebne af de polske Fortropper, trukket sig tilbage hiinsides Lom 3. Derimod veed man, at Russerne vare den 9de Februar uden Sværdslag rykkede ind i Lublin, efter at de havde truet med at ødelægge hele Staden, hvis Præsidenten ikke kom ud til dem med den hvide Fane. Trier Her har General Geismar sit Hovedqvarteer, og herfra har han sendt en russisk Officeer med en Skrivelse til den polske General Sierawski, Kommandant i Fæstningen Samosc. Denne modtog Officeren for Fronten af sin hele Garnison, og lod ham selv aabne og oplæse Generalens Skrivelse. Denne var affattet omtrent i samme Styl som Keiserens og Diebitschs Proclamationer; han anførte, at det var unge Bruushoveder som havde bragt Polen i Oprør, og at han nærede det Haab at Generalen vilde bevise Keiseren sin Troskab ved at overgive Fæstningen. Herpaa svarte General Sierawski: "Deres General er en Udlænding, men han burde dog vide, at man ikke overgive Fæstninger uden Kanonskud. Dersom han altsaa oftere vil gjøre Forsøg paa Overgivelse, da maa han tale til os med Kugler, og ikke ved Parlamentairer. Jøvrigt erkjender jeg ikke Keiser Nicolaus's Autoritæt, men fører her Kommanden i den frie og uafhængige Nations Navn. Gaae nu, og formeld dette til Deres General. Men betragt først her mine graae Haar og sig ham, at intet ungt Bruushoved har givet ham denne Erklæring." – Saasnart dette Svar kom til Geismar, lod han strax befale, at Zamose skulde beleires. Den russiske Armee var gaaet over den polske Grændse paa saa udstrakt et Terrain, at det beregnes til 70 Mile. Hele Woiwodskabet Augustowo, en lang smal Strimmel imellem Rusland og Preussen, var besat af Russerne. Men i Ryggen af disse skal der fra Seyny af være sat en bevægelig polsk Kolonne over Niemen og rykket ind i Litthauen. Dette kan maaskee være Aarsagen til, hvorfor Russerne ogsaa paa denne Kant have trukket sig tilbage.